CELEX: 31990R0202
Language: el
Date: 1990-01-22 00:00:00
Title: Κανονισμός (ΕΟΚ) αριθ. 202/90 του Συμβουλίου της 22ας Ιανουαρίου 1990 για την εφαρμογή στην Πορτογαλία του καθεστώτος ενισχύσεως στην παραγωγή για ορισμένες ποικιλίες αραβοσίτου υαλώδους όψης

Avis juridique important

|

31990R0202

Κανονισμός (ΕΟΚ) αριθ. 202/90 του Συμβουλίου της 22ας Ιανουαρίου 1990 για την εφαρμογή στην Πορτογαλία του καθεστώτος ενισχύσεως στην παραγωγή για ορισμένες ποικιλίες αραβοσίτου υαλώδους όψης  

Επίσημη Εφημερίδα αριθ. L 022 της 27/01/1990 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 202/90 ΤΟΥ ΣΥΜΒΟΥΛΙΟΥ  της 22ας Ιανουαρίου 1990  για την εφαρμογή στην Πορτογαλία του καθεστώτος ενισχύσεως στην παραγωγή για ορισμένες ποικιλίες αραβοσίτου υαλώδους όψης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κανονισμός (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 201/90 (3), προβλέπει στο άρθρο 10α τη χορήγηση, για τρεις περιόδους εμπορίας, μιας ενίσχυσης στην παραγωγή του αραβοσίτου υαλώδους όψης υψηλής ποιότητας στις καταλληλότερες περιοχές της Κοινότητας· ότι, σύμφωνα με το άρθρο 261 της προαναφερόμενης πράξης προσχώρησης, ο κανονισμός (ΕΟΚ) αριθ. 2727/75 δεν εφαρμόζεται στην Πορτογαλία έως την 1η Ιανουαρίου 1991·  ότι η εφαρμογή του εν λόγω καθεστώτος, μόνο από την ημερομηνία αυτή, δεν μπορεί να εξασφαλίζει την πραγματοποίηση των στόχων που επιδιώκονται στην Πορτογαλία· ότι είναι, συνεπώς, σκόπιμο να προβλεφθεί η άμεση εφαρμογή του εν λόγω καθεστώτος στη χώρα αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς που προβλέπεται στο άρθρο 10α του κανονισμού (ΕΟΚ) αριθ. 2727/75 εφαρμόζεται στις καταλληλότερες περιοχές της Πορτογαλίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιανουαρίου 1990.  Για το Συμβούλιο  Ο Πρόεδρος  M. O'KENNEDY  (1) Γνώμη που διατυπώθηκε στις 19 Ιανουαρίου 1990 (δεν έχει ακόμη δημοσιευτεί στην Επίσημη Εφημερίδα).  (2) ΕΕ αριθ. L 281 της 1. 11. 1975, σ. 1.  (3) Βλέπε σελίδα 7 της παρούσας Επίσημης Εφημερίδας.